Отчет за дейността на НЧ”Просвета-1908”, село Баня, общ.Разлог

**В момента действащи състави:**

**Женска певческа група – 7 /р-л Николай Левенов/**

**Мъжка певческа група – 10 /р-л Николай Левенов/**

**Вокална певческа група – 7 /р-л Яна Добрева – Топузова/**

**Танцови състави –деца – 3 групи (напреднали -9 / начинаещи – 10 / средна група - 5) /р-ли Мартин Влахов и Александър Седевчов/**

**Групи за хора – 2 групи (напреднали – 23/ начинаещи -12 )/р- ли Мартин Влахов и Александър Седевчов/**

**Мъжка група, пресъздаваща мъжките пролетни игри и триетажното мъжко хоро – 21 /р-ли Мартин Влахов и Александър Седевчов/**

**Детска тамбурашка група – 20 /р-л Мартин Бергов/**

**Група за хумор – 3 /р-л Маргарита Рачева/**

**През 2021 година, въпреки пандемията от Ковид 19, НЧ”Просвета-1908” разви следните дейности:**

**Месец март 2021г.**

**По случай деня на самодееца - 1 март, всички самодейци към читалището получиха символични подаръчета и мартеница за здраве и късмет.**

**Проведен беше концерт, посветен на Националния празник на България – 3 март.**

**На 8 март всички дами- самодейки получиха цвете, по-случай международния ден на жената.**

**Месец април 2021г.**

**През месец април, фондация „Възраждане на българските села” организира конкурс – „Историята на моето село, представена в две минути”. Нашето читалище се включи в конкурса с четири представителя – Никола Попов, Стилиан Панков, Радостина Георгиева и Елена Милошова. Сценарият за историята на Баня бе подготвен от Румяна Ячкова. Нашите деца се класираха на 6-то място от общо 61 читалища, които взимат участие.Печелят й наградата за артистичност. Нашите представители получиха грамоти и подаръци от организаторите.**

**Месец май 2021г.**

**На 2 май се проведе Великденски концерт в село Баня.Участие взеха всички състави към читалището.За първи път на концерт се представиха мъжките пролетни игри. Беше представено и триетажното мъжко хоро „Здравче венче”, по-известно като „ Кулата”, след прекъсване от девет години. Изложба под надслов „ Великден през очите на децата от Баня” , беше изложена пред сцената. Подготвена е от ОУ”Паисий Хилендарски”**

**На 24 май детска вокална група „Пиринска фантазия”, с ръководител Яна Добрева, поздрави абитуриентите от випуск 2021г. на сцената на Старата Българска баня с няколко тематични песни.**

**Месец юни 2021г.**

**1 юни – Международен ден на детето. Участие в празничната програма взеха детска вокална група „Пиринска фантазия” с ръководител Яна Добрева.
Детският танцов състав , с ръководители Мартин Влахов и Александър Седевчов, взеха участие в празничния концерт, посветен на деня на детето в град Разлог.**

**На 15 юни с децата от първите класове към ОУ”Паисий Хилендарски” проведохме беседа на тема: „Значението на книгите в живота на човека” .**

**На 24 юни – Отбелязахме празника Еньовден. Рано сутринта с момичета от нашето село набрахме билки, оплетохме венец и се помолихме за здраве през цялата година.**

**На 26 юни групите за хора към читалището,с ръководители Мартин Влахов и Александър Седевчов, взеха участие в 10-тото издание на фестивала „На армане с тъпане” в град Разлог. Участвахме заедно със състава от град Рила така, както беше по регламент.**

**Месец юли 2021г.**

**На 3-ти юли се проведе традиционния събор „Празника на моето село”**

**Седмицата преди официалния концерт организирахме няколко инициативи.Първата беше „Легендите говорят за село Баня” - с група деца се разходихме по екопътека„Женско бърдо” и всички легенди, с които е известно мястото, бяха разказани. Организирана беше и традиционната инициатива „Рисунка на асфалт”, като тази година темата беше „Баня – кътче от Рая” . Всички участващи в инициативите бяха наградени.**

**На „Празникът на моето село” , участие взеха всички състави към читалището. Финалът постави Николета Загорчина с красивата българска песен „Моя страна, моя България”**

**На 9-ти юли в големия салон на читалището се представи пиесата „Сблъсък по Нова година”, подготвена от Румяна Ячкова и ученици от ОУ ”Паисий Хилендарски”.**

**По повод 184 години от раждането на Васил Левски подготвихме кратък видео-поздрав пред паметната плоча на читалището.Участваха ученици от ОУ”Паисий Хилендарски” .**

**На 24 юли взехме участие във фолклорния фестивал „Фолклорна среща” в село Елешница.Участваха Групите за хора, Женска и мъжка фолклорни групи и малките деца от танцовия състав.Самодейците бяха удостоени с награда за цялостно представяне.**

**На 31 юли взехме участие в летния концерт на Община Разлог. Участие взеха групите за хора, танцовите състави-деца и средна група .**

**Месец август 2021г.**

**На 14.08. самодейците ни взеха участие на “Добринищко лято” в град Добринище.Участие взеха Женската и мъжката фолклорни групи, Групите за хора и танцов състав – деца**

**В периода 14.07-25.08 в библиотеката се проведе за първи път инициативата „Четем заедно”. С учениците от бъдещия втори клас прочетохме всички книги от задължителната литература за лятото. Заниманията се провеждаха от 10 до 11 часа, всяка сряда. Всяко дете участвало в лятното четене , получи сертификат и книжка подарък .**

**Месец септември 2021г.**

**На 03.09 самодейците поздравиха всички пенсионери от общ.Разлог с кратка програма.**

**На 04.09 самодейците взеха участие в Седмия международен фестивал – „Морско надиграване и надпяване в Албена” .Участие взеха - женската и мъжката фолклорни групи, групите за хора,ДВГ „Пиринска фантазия” и групата за хумор.**

**За месец септември беше насрочен фестивалът в Баня – „Свири ми се, пее ми се, оро ми се игра” , но поради въведените мерки, седмица преди 18.09 , го отменихме. Цялата организация покрай фестивала беше завършена. Имахме състави от всички точки на България. Над 450 участници бяха заявили участие. Ние като организатори имахме идея всеки състав, който вземе участие, да получи няколко символични неща: грамота , традиционни хороводни “бушета” и баница. За изработването на “бушетата” поканихме пенсионерски клуб село Баня, жените веднага откликнаха и за кратко време се изработиха “бушета” за всички състави.За баниците имахме идея да поканим всички хотели в селото да направят по една българска баница, която да подарим на всички състави.**

**Месец октомври 2021г.**

**През месец октомври , подготвихме есенна изложба във фоайето на читалището, която през целия месец радваше посетителите.**

**Месец ноември 2021г.**

**По случай 1 ноември – Ден на народните будители, във фоайето на читалището се направи кът, посветен на празника. Концерт не можахме да проведем, заради ограниченията, въведени със заповед на Министъра на здравеопазването.**

**През месец ноември в знак на почит към всички председатели и секретари, допринесли за развитието на читалището, във фоайето е позиционирана изложба с портретите им.**

**На 12.11 почетохме паметта на героите загинали в Кресненско-Разложкото въстание .Поднесохме венци и цветя, а секретарят на читалището представи кратък доклад.**

**На 21.11 по повод Деня на християнското семейство, направихме кратък видео – поздрав, който публикувахме във Фейсбук страницата на читалището. Стихотворението „Вазова молитва” беше изпълнено от Даниела Бергова, детето е част от танцовия състав на селото.Самото видео заснехме в църквата „Свети Георги Победонососец” .**

**Месец декември 2021г.**

**Поради пандемията от Ковид 19, Коледен концерт не се проведе. Ръководството на читалището покани Детската градина и училището в селото, за да отбележим заеднопо малко по-нестандартен начин предстоящите празници.**

**Първата инициатива, която проведохме, беше с учениците от всички класове - „Сцена на елхите” . Всеки клас имаше задачата да изработи украса за своята елха, само от естествени материали. В продължение на три дни учениците украсяваха своите елхи. След това беше проведено гласуване за най-оригинално коледно дръвче. Голямата награда спечели 3 клас.
Детската градина в селото беше поканена също да се включи като подготви изложба с рисунки на тема „Коледа през очите на най-малките”. Елхите и творбите на най-малките радваха жители и гости до средата на месец януари.**

**Освен инициативите, които проведохме за децата, „пременихме” цялото читалище с коледно-новогодишна „дреха” . Наблегнахме на живи елхови клонки, изработихме арка от подаръци и оплетохме венци.По този начин се опитахме да заредим всички посетители с коледно настроение.**

**Тъй като бяха забранени всички концерти, поради пандемията отКовид 19, ръководителят на ДВГ - г-жа Яна Добрева, направи кратък видео поздрав с тематични коледно-новогодишни песни, който публикувахме на страницата на читалището.**

**В края на 2021 година Ръководството на читалището поздрави всички с предстоящите празници на Фейсбук страницата на читалището.**

**Ремонти през 2021 година**

**През 2021 година се направиха много подобрения в материалната база на читалището. Първо се ремонтира изцяло стаята на секретаря, подмени се мазилката, ламината и мебелите. Закупиха се нови бюра за компютрите.Подмениха се щорите, направи се обстоен преглед на електрическата инсталация. Там, където се наложи, се подмени всичко.**

**Изцяло ремонтирана беше и стаята, която се намира до малкия салон. Сменен е ламинатът, мебелите, боята. Стаята е предназначена за нуждите на детска тамбурашка група, с ръководител г-н Мартин Бергов.**

**Зад сцената беше направена стая, в която се помести целия архив на читалището. Целта беше всички важни документи, които трябва да се пазят, да бъдат на едно място.**

**Направи се ремонт и на стаята, намираща се зад библиотеката. Предвидена е да се използва за нуждите на настоятелството. Подмениха се мебелите, освежиха се стените и пода.**

**През 2021 година започнахме ремонт на стаята, в която се намират киномашините. Нашата идея е да се направи като музей на киното и старата техника. Тъй като стаята се нуждаеше от много ремонтни дейности, не можахме да я довършим изцяло. За сега е подменена изцяло електрическата инсталация с нова. Беше стара и опасна и това беше най-належащо да се направи. Надяваме се пред 2022 година да я довършим изцяло и да я открием.**

**През 2021г. бяха поставени камери за видеонаблюдение, с което се гарантира сигурността за имуществото в читалището.**